open-index/open-wikipedia-markdown huggingface dataset:
Shannon (saari)

**Shannon** on saari Koillis-Grönlannin rannikolla. Saarella on pinta-alaa 1&nbsp;280&nbsp;km². 

## Maantiede

Shannon sijaitsee Koillis-Grönlannin rannikolla Hochstetter Forlandin niemimaan itäpuolella ja Daneborgista koilliseen. Mantereesta saarta erottaa Shannon Sund. Pinta-alaa saarella on noin 1&nbsp;280&nbsp;km².

## Historia
Shannonin saarelta on tehty joitakin arkeologisia asuinpaikkalöydöksiä. Saaren nimen antoi Douglas Clavering vuonna 1823 kuninkaallisen laivaston 38-tykkisen fregatti *HMS Shannonin* mukaan. Clavering oli ollut merikadetti aluksella Philip Broken alaisuudessa. Karl Koldeweyn saksalainen retkikunta kartoitti saarta vuosina 1869–70. Vuosina 1910–1912 saarella kävi Alabama-retkikunta. *Alabama* oli 50-tonninen sluuppi, joka upposi talviankkurissa saaren koillispuolella maaliskuussa 1910. *Alabaman* miehistö selvisi käyttäen alkujaan amerikkalaiselle retkikunnalle vuonna 1901 saarelle jätettyjä tarvikkeita. Miehistö rakensi myös aluksen puista *Alabama*-nimisen majan, jota käytti myöhemmin vuosina 1920–1924 Østgrønlandske Fangstkompagni ja vuodesta 1929 Nanok. Rakennus on yhä pystyssä, mutta asuinkelvoton.

Natsi-Saksa perusti saarelle toisen maailmansodan aikana salaisen sääaseman osana operatio Bassgeigeriä. Saksalaiset rantautuivat saarelle Cape Sussissa lokakuussa 1943. Tanskalainen koiravaljakkopartio löysi merkkejä saksalaisista jo samana vuonna ja 22. huhtikuuta 1944 käytiin yhteenotto tanskalaisten ja saksalaisten välillä, jossa kaatui yksi saksalainen. Saksalaiset evakuoivat sääaseman miehistön merijäälle laskeutuneella Junkers Ju 290 -lentokoneella 3. kesäkuuta 1944.

## Lähteet
Roncherolles-en-Bray

**Roncherolles-en-Bray** on kunta Pohjois-Ranskassa Seine-Maritimen departementissa Normandian alueella. Se sijaitsee Andellejoen varrella, noin 50 kilometriä Dieppen kaupungista kaakkoon.

Roncherolles-en-Bray on maatalouskunta, jossa on viljelty hamppua, pellavaa sekä roomalaisten tuomia viiniköynnöksiä. Myöhemmin kunta tuli tunnetuksi siideristä. Metsäistä maisemaa täplittävät pensasaitojen rajaamat viljelysmaat, jotka ovat tyypillisiä Pays de Brayn alueella. Pyhän Pietarin ja Paavalin kirkko on rakennettu 1200- ja 1500-luvuilla. Kirkko on rakennettu puoliksi tiilestä, ja puoliksi hiekka- ja piikivestä.

## Lähteet

## Aiheesta muualla
Türkmengala

**Türkmengala** on kaupunki ja samannimisen piirikunnan hallinnollinen keskus Maryn maakunnassa Turkmenistanissa. Se sijaitsee Murgabjoen keidasalueella 55 kilometriä Marysta kaakkoon. Vuoden 2022 väestönlaskennan mukaan kaupungissa oli 16&nbsp;696 asukasta.

1600–1700-luvun linnoituksesta nimensä saaneesta Türkmengalasta tuli piirikeskus vuonna 1937, kaupunkimainen taajama vuonna 1939 ja kaupunki vuonna 2016. Kaupungissa toimii kehräämö, meijeri, ompelimo ja putkitehdas. Piirikunnan maatalous on erikoistunut puuvillan, viljan ja hedelmien viljelyyn, karjanhoitoon ja silkinviljelyyn.

## Lähteet
Rouvray-Catillon

**Rouvray-Catillon** on kunta Pohjois-Ranskassa Seine-Maritimen departementissa Normandian alueella. Se sijaitsee Andellejoen varrella, noin 55 kilometriä Dieppen kaupungista kaakkoon.

Rouvray-Catillon on syntynyt kahden kunnan, Catillon-en-Brayn ja Rouvray-sur-Andellen yhdistymisestä. Kumpikin kunta on ollut linnoitettu. Rouvrayn linna tuhoutui osittain Ranskan vallankumouksen aikana, ja siitä on jäljellä vain osia kirkon läheisyydessä. Catillonin linna uudistettiin 1600-luvulla, ja nykyään Château du Catillonin on yksityisomistuksessa. 1700-luvulla elänyt runoilija André Chénier asui linnassa. 1000-luvulta peräisin oleva Rouvrayn kirkko on omistettu pyhälle Martinukselle. Kirkon alttariseinä on päällystetty mustavalkoisella marmorilla vuonna 1727.

## Lähteet

## Aiheesta muualla
Gaute Hallan Steiwer

**Gaute Hallan Steiwer** (s. 1990 Oslo) norjalainen suunnistaja. MM-kilpailuissa hän voitti kultaa viestissä Riian MM-kilpailuissa 2018 ja hopeaa viestissä Doksyn MM-kilpailuissa 2021. Henkilökohtaisilla matkoilla hänen paras saavutuksensa on pitkän matkan kymmenes sija Doksyn MM-kilpailuista. EM-kilpailuissa hänen paras saavutuksensa on pitkän matkan 13. sija Rakveren EM-kilpailuissa 2022. Suunnistuksen maailmancupin osakilpailussa hän on parhaimmillaan neljänneksi Guangzhoun sprintissä vuonna 2019. Maailmancupin kokonaiskilpailussa hän on saavuttanut parhaimmillaan 46. sijan vuonna 2011. Nuorten MM-kilpailuissa hän on voittanut kaksi maailmanmestaruutta.

Seuratasolla hän on edustanut Fredrikstad SK:ta.

## Lähteet
Erastvere järv

**Erastvere järv** on Virossa Põlvamaalla Kanepin Erastveren kylässä sijaitseva järvi.

## Maantietoa
Erastvere järv on  pitkä,  leveä, ja sen pinta-ala on . Se on muodostunut koillis-lounassuuntaiseen laaksomaiseen painaumaan, jonka ympäristö kohoaa jopa  vedenpinnan yläpuolelle. Järven eteläpuoli on metsämaata, mutta muualla on peltoa ja asuinaluetta. Järvessä on yksi saari.  

Järven rannat ovat kovapohjaisia ja paikoin hiekkaisia. Järvessä on syvemmällä mutapohja ja se on kivikkoinen. Järven keskisyvyys on , jolloin sen vesitilavuus on arviolta . Syvänteessä on  syvää.

Järven rannoilla on alle kymmenen kiinteästi asuttua asuntoa, koulu ja teollisuuskiinteistö. Etelärannan sekametsikkö on puisto, jossa on uimaranta.

## Luontoarvoja
Järvi kuuluu luonnonsuojelualueeseen. Järven kalakantaan kuuluu ahven, lahna, särki, hauki, suutari, sorva, ruutana ja made. Järvessä kasvaa harvinainen jokipalpakko.

## Järven luokittelu ja ekologia
Ahijärv luokitellaan limnologisesti samanaikaisesti sekä pehmeävetiseksi että eutrofiseksi järveksi (, PE). Silloin veden kalkkipitoisuus on vähäinen, mutta ravinnepitoisuudet korkeat. Järvi on silloin rehevöitynyt.

## Vesistösuhteita
Erastvere järv sijaitsee Narvanjoen vesistöalueella Emajoen valuma-alueella, jonka Ahja jõen valuma-alueeseen se kuuluu. Järven valuma-alueen pinta-ala on 1,4 neliökilometriä ja veden laskennallinen vaihtuminen tapahtuu kahdesti vuodessa eli veden viipymä on puoli vuotta . Järvestä saa alkunsa Ahja jõgi, joka on yli  pitkä. Järven vedenpinnan korkeus on noin  mpy.

## Huomautukset

## Lähteet
Zeýitin tekojärvi

**Zeýitin tekojärvi** (, vuodesta 2006 *Garaşsyzlygynyň 15 ýyllygy suw howdany*, ”Itsenäisyyden 15-vuotisjuhlan tekojärvi”) on Amudarjasta johdetun veden muodostama tekojärvi Turkmenistanissa. Sen pinta-ala on 465 neliökilometriä ja kapasiteetti 2,2 kuutiokilometriä.

1980-luvulla rakennettu tekojärvi sijaitsee Karakumin luonnollisessa painanteessa Amudarjan vasemmalla rannalla lähellä Afganistanin rajaa. Sen muodostaa 18 kilometriä pitkä ja 17 metriä korkea pato. Järven tehtävänä on toimia Karakumin kanavan vesivarastona varsinkin syys- ja talviaikaan sekä vähentää keinokasteluun ja vesihuoltoon käytetyn veden maa-ainespitoisuutta.

## Lähteet
Kloorianisolit

**Kloorianisolit** ovat kloorifenoleista mikrobien tuottamia yhdisteitä. Kloorianisoleja voi olla 19 erilaista, yksi per kloorifenolityyppi.

Kloorianisolit ovat niin sanottuja haihtuvia kemiallisia yhdisteitä (VOC). Kloorianisoleja vapautuu rakennuksen sisäilmaan, kun mikrobit hajottavat kyllästetyn puumateriaalin kyllästeaineen kloorifenoleja. Kloorifenoleja on käytetty 1930–1980-luvuilla puunsuoja-aineissa estämään puun sinistymistä, lahoamista ja homeen muodostumista. Tunnettu kauppanimi tällaiselle sinistymisenestoaineelle on ollut Ky5.

Kloorianisolit sisäilmassa aiheuttavat vanhoihin rakennuksiin niin sanotun mummonmökin tai vanhan talon hajun. Kloorianisolien hajukynnys on hyvin matala. Rakennuksiin ei välttämättä liity hajun lisäksi merkittäviä rakenteiden mikrobivaurioita. Haju koetaan usein hyvin epämiellyttäväksi. Altistukseen ei yleensä sisäilmapitoisuustasoilla liity oireita eikä terveyshaittoja tunneta. Haju tarttuu herkästi rakennusmateriaaleihin, irtaimistoon ja vaatteisiin, lisäksi sen poisto on hyvin hankalaa.

## Lähteet
Albert Ladenburg

**Albert Ladenburg** (1842–1911) oli saksalainen kemisti. Hän toimi professorina Kielissä 1874–1889 ja sitten Breslaussa. Hän oli tuottelias tutkija orgaanisen kemian alalla ja laajensi tietämystä erityisesti alkaloideista. Landenburgin koniinisynteesi vuodelta 1886 oli ensimmäinen alkaloidien kokonaissynteesi. Teoksessa *Theorie der aromatischen Verbindungen* (1876) hän esitti uuden  rakenteen bentseenille, Ladenburgin prismakaavan. Rakenne oli hiiliatomien välisten kaksoissidosten puutteen vuoksi virheellinen ja on sittemmin hylätty. Se oli kuitenkin merkittävä kemian kehittymisessä sikäli, että se jo 1868 osoitti, miten tärkeää on ottaa huomioon molekyylin rakenteen ja muodon yhteys.

## Julkaisut
* *Handwörterbuch der Chemie* (1882–1896)
* *Vorträge über die Entwickelungsgeschichte der Chemie in den letzten 100 Jahren* (1868, 4:s lait. 1907)
* *Theorie der aromatischen Verbindungen* (1876)

## Lähteet

## Aiheesta muualla
UFC 326

**UFC 326: Holloway vs. Oliveira 2** oli vapaaottelutapahtuma, joka järjestettiin 8. maaliskuuta 2026 Las Vegasissa. Tapahtuman pääottelussa nähtiin Max Hollowayn ja Charles Oliveiran välinen BMF-vyön mestaruusottelu.

## Tulokset

## Bonukset
Bonuksen voittaneet ottelijat saivat palkkioksi 100 000 dollaria.
***Illan suoritus: Drew Dober, Gregory Rodrigues, Alberto Montes ja Rodolfo Bellato**
***Illan kamppailu:** Ei annettu
## Lähteet
*https://www.tapology.com/fightcenter/events/136871-ufc-326-holloway-vs-oliveira-2
*https://www.ufc.com/event/ufc-326
*https://www.espn.com/mma/fightcenter/_/id/600057326/league/ufc
*https://www.cbssports.com/ufc/news/ufc-326-fight-card-max-holloway-charles-oliveira/
*https://www.mmafighting.com/ufc/466187/full-ufc-326-fight-card-announced-with-max-holloway-vs-charles-oliveira-in-main-event
*https://mmajunkie-eu.usatoday.com/story/sports/ufc/2026/01/30/ufc-326-news-fight-card-brian-ortega-out-vs-renato-moicano/88399814007/
Aatu Rekonen

**Aatu Rekonen** (24. elokuuta 1853 Hirvensalmi – 24. joulukuuta 1925 Michigan, Yhdysvallat) oli amerikansuomalainen sanomalehtien ja kirjallisuuden kustantaja.

Rekonen toimi Suomessa työnjohtajana ja kauppa-alalla. Hän lähti siirtolaiseksi Yhdysvaltoihin 1893 ja asettui ensiksi asumaan Worcesteriin Massachusettsin osavaltiossa. Hän meni siellä sanomalehtialalle, liittyen New Yorkissa silloin ilmestyneen Siirtolainen-lehden palvelukseen. Hän kiersi ympäri Amerikan mannerta Siirtolaisen ja muiden edustamiensa lehtien asiamiehenä. Hän kustansi sittemmin Massachusettsin Fitchburgissa ilmestynyttä Pohjan Tähti-lehteä ja samalla myös kirjallisuutta, muun muassa Rekosen englantilais-suomalaisen ja suomalais-englantilaisen sanakirjan. Uusi Kotimaa-lehden asiamiehenä hän oli yhteen menoon 25 vuotta. Aatu Rekonen meni naimisiin 1900-luvun alussa Hilja Raappanan kanssa. He asettuivat asumaan Minnesotaan Palon maanviljelys-seudulle vuonna 1912 perustaen kotinsa Loon-järven rannalle. Rekosella oli uranuurtajan asema amerikansuomalaisten sanomalehdistön ja valistustyön historiassa. Erityisesti hän harrasti raittiusaatetta ja kirkollista työtä ja oli Suomi-opiston innokas kannattaja. Ahkerana kirjallisuuden viljelijänä Rekonen hankki laajat tiedot. Kun Rekonen täytti 70 vuotta vuonna 1923, oman paikkakunnan ja lähiseutujen suomalainen väestö kunnioitti häntä suurilla syntymäpäiväjuhlallisuuksilla. 

## Julkaisuja
* *Suomalais-englantilainen tasku-sanakirja - Finnish-English Pocket-Dictionary*. Samassa myös *Englantilais-suomalainen tasku-sanakirja - English-Finnish Pocket Dictionary*. Tekijä, Fitchburg, Massachusetts 1910
* *Englantilais-suomal. tasku-sanakirja*. Tekijä, Hancock, Michigan 1913
* *Suom.-englantilainen tasku-sanakirja*. Tekijä, Hancock, Michigan 1913

## Lähteet

## Aiheesta muualla
* The Online Books Page : Aatu Rekonen
Kuningas Fidden suosikki

**Kuningas Fidden suosikki** () on tanskalainen ruokalaji. Nimi on viittaus Fredrik IX:een ("Fidde" on yleinen lempinimi Fredrik-nimisillä miehillä), ja ruokalaji tunnetaan erityisesti Sønderborgin kaupungissa, jossa se on paikallinen erikoisuus. Kuningas Fidden suosikki on naudanlihapihvi kermaisella paprika- ja currykastikkeella, joka tarjoillaan ranskanperunoiden, keitettyjen perunoiden, punajuurien ja raakojen sipuliviipaleiden kera.

Kertoman mukaan ruokalaji syntyi Gråstenin linnassa, jossa Fredrik IX vietti paljon aikaa. On epäselvää, keksikö sen hovin kokki vai joku muu linnan henkilökunnasta. Sitä tarjoiltiin erityisesti hänen syntymäpäivinään, mutta myös muutoin kuninkaan vieraillessa.

Frederik X:n noustessa valtaistuimelle monissa ruokalajia tarjoilevissa eteläjyllantilaissa ravintoloissa kysyntä nousi niin paljon, että sitä piti tilata ennakkoon.

## Lähteet
Bioturva

**Bioturva** tarkoittaa käytäntöjä, joilla suojellaan työntekijöitä, ympäristöä ja yhteiskuntaa biologisilta uhilta. Uhat voivat olla tahattomia, esimerkiksi epidemiaksi levinnyt tartuntatauti, tai tahallisia, kuten bioterrorismi ja biohäiriköinti.

Bioturva kattaa bioturvallisuuden ja bioturvaamisen, joille on monia määritelmiä. Bioturvallisuuteen kuuluvat Maailman terveysjärjestön mukaan säännöt, käytännöt ja teknologiat, joilla estetään patogeenien ja toksiinien tahaton leviäminen tai niille altistuminen. Bioturvaamisen järjestö määrittelee keinoiksi, joilla ehkäistään vaarallisten tai arvokkaiden biologisten materiaalien luvaton käyttö, katoaminen, varastaminen, väärinkäyttö tai tahallinen levittäminen.

Suomen kielessä bioturvaan viitataan usein vain bioturvallisuutena. Englannin kielessä bioturvasta puhutaan termeillä *biosafety* ja *biosecurity*, mutta niitä käytetään monesti ristiin. *Biosafety* voidaan suomentaa bioturvallisuudeksi tai pehmeäksi bioturvallisuudeksi ja *biosecurity* bioturvaamiseksi tai kovaksi bioturvallisuudeksi. Toisinaan bioturvaan liitetään myös termit *biosurety* ja *bioviolence*, joille ei ole vakiintuneita suomennoksia.

## Bioturvakeinoja
Bioturvallisuutta ylläpidetään hyvillä mikrobiologisilla työtavoilla sekä käyttämällä suojavaatetusta ja turvalaitteita. Turvallisuutta parantavat työntekijöiden koulutus ja selkeät menettelytavat: työohjeet, riskiarviot ja onnettomuussuunnitelmat. Tilojen rakenteelliset ratkaisut, kuten asianmukainen ilmanvaihto ja jätteiden käsittely sekä biosuojakaapit, suojaavat tartuntavaaralta ja estävät vaarallisten materiaalien leviämistä.

Bioturvaamiseen liittyy mahdollisten riskien ja väärinkäytösten, kuten kaksikäytön, tunnistaminen sekä henkilöstön luotettavuuden varmistaminen esimerkiksi turvallisuusselvityksellä. Näytteiden ja materiaalien käytön tulisi olla kontrolloitua ja paikasta toiseen kuljettaminen turvallista. Bioturvaamista ovat myös arkaluonteisten tietojen suojaaminen ja tilojen turvallisuutta parantavat ratkaisut, muun muassa kulunvalvonta ja murtohälytysjärjestelmät.

## Katso myös
* Biologinen vaara

## Lähteet
Murgap

**Murgap** on kaupunki ja samannimisen piirikunnan hallinnollinen keskus Maryn maakunnassa Turkmenistanissa. Se sijaitsee Murgabin keidasalueella 20 kilometriä Marysta kaakkoon. Vuoden 2022 väestönlaskennan mukaan kaupungissa oli 14&nbsp;822 asukasta.

Murgapista tuli piirikeskus vuonna 1935, kaupunkimainen taajama vuonna 1940 ja kaupunki vuonna 2016. Sen nimenä oli vuoteen 1961 saakka Stalino.

Kaupungin kautta kulkee Marysta Serhetabatiin Afganistanin rajalle johtava maantie ja rautatie. Piirikunnan pääelinkeino on maatalous, joka on erikoistunut puuvillan ja viljan viljelyyn, karjanhoitoon, silkinviljelyyn ja viininviljelyyn. Siellä tuotetaan myös maakaasua.

## Lähteet
Johannes Laitinen

**Johannes Laitinen** (10. heinäkuuta 1844 Vesanto – 15. tammikuuta 1931 Vesanto) oli suomalainen kansakoulunopettaja ja tietokirjailija.

Laitisen vanhemmat omistivat maatilan Vesannolla. Hän kävi kotipitäjässään vain kiertokoulun ja rippikoulun. Laitinen lähti sitten 27-vuotiaana 1871 opiskelemaan Jyväskylän seminaariin ja sai sieltä päästötodistuksen 1875. Syksyllä 1875 hän aloitti kotipitäjänsä Vesannon ensimmäisen kansakoulun opettajana. Puutteelliset väliaikaiset koulutilat ja raskas työ uuvuttivat hänen voimansa. Kosteissa huoneissa oli keuhkotauti yltynyt niin, että Laitinen sylki verta. Vuonna 1881 Laitinen haki ja tuli valituksi Lapinlahden kirkonkylän kansakoulun opettajaksi. Hän oli opettajana Lapinlahdella 9 vuotta ja tänä aikana hänen terveytensä kohentui. Hän hoiti myös koulun yhteydessä  ollutta kasvitarhaa ja sai siellä kasvatettua muun muassa viinimarjoja. Lapinlahdella hän piti lauantai- ja sunnuntai-iltaisin jatkokursseja koulusta päässeelle ja koulusta kokonaan poisjääneelle nuorisolle. Lapinlahdella muun muassa tulevat taiteilijat Pekka, Antti, Eemil, Heikki ja Arttu Halonen olivat Laitisen oppilaina. Vuonna 1890 hän siirtyi opettajaksi Nurmeksen kirkonkylän, nykyisen Porokylän koululle. Suurin osa Nurmeksen kirkonkylästä paloi heinäkuussa 1891 mukaanlukien kirkko, kellotapuli ja kansakoulu. Laitisen oma irtaimisto tuhoutui myös palossa. Seuraavina vuosina Pohjois-Karjalaa koettelivat kadot ja Laitinen pyrki avustamaan omista varoistaan kadosta kärsineitä. 

Vuonna 1896 Laitinen pääsi opettajaksi vaimonsa kotikylän Karttulan Haapamäen koululle. Hän muutti sieltä 1899 opettajaksi Rautalammin Kerkonjoen koululle ja jäi eläkkeelle opettajan toimesta 1906. Viimeksi hän asui Vesannolla omistamassaan Kivelän huvilassa.

Laitinen oli perehtynyt itseopiskelun kautta sekä suomen- että ruotsinkieliseen uskonnolliseen kirjallisuuteen. Erityisen tarkasti hän tunsi Raamatun, jota hän osasi lukea alkukielilläkin. Laitinen suoritti myös yli 60-vuotiaana saarnalupatutkinnon ja esiintyi uskonnollisena puhujana kirkoissa ja hartauskokouksissa. Hän oli myös matemaattisesti lahjakas ja saattoi tehdä mutkikkaita astronomisia laskelmia. Matematiikan harrastukseen Laitinen sai kimmokkeen Jyväskylän seminaarissa matematiikan lehtorina toimineelta Ernst Jakob Waldemar Bonsdorffilta. Laitinen kirjoitti Vesannon kunnan historian ja useana painoksena ilmestyneen *Asioimiskirjoituksen oppaan*.

## Julkaisuja
* *Asioimiskirjoituksen opas kansakouluja, jatkokursseja ja koteja varten*; kirj. Joh. Laitinen ja J. B. Airaksinen. WSOY 1905, 2. painos 1907, 3. korjattu ja lisätty painos 1923, 4. painos 1924, 5. painos 1928, 6. painos uudistanut A. V. Laitakari 1936
* *Vesannon pitäjän vaiheet*. Kansanvalistusseuran kotiseutukuvauksia, 31-35. Helsinki 1917

## Lähteet
Aephanemer

**Aephanemer** on ranskalainen vuonna 2013 perustettu metallimusiikin yhtye. Yhtyeen tyylilajeja ovat melodinen death metal ja sinfoninen metalli. Yhtyeen perusti Martin Hamiche sooloprojektinaan.

## Diskografia
* 
* 
* 
* 

## Lähteet

## Aiheesta muualla
* 
*
Aigimios (eepos)

**Aigimios** (, ) oli antiikin kreikkalainen eeppinen runoelma, joka laitettiin joskus Hesiodoksen ja joskus Kerkops Miletoslaisen nimiin. Se ei ole säilynyt nykyaikaan, mutta siitä tunnetaan katkelmia.

Runoelma käsitti ainakin kaksi kirjaa. Se liittyi sisältönsä puolesta läheisesti Hesiodoksen *[[Naisten luettelo]]on*. Sen nimihenkilö Aigimios esiintyy kyseisessä runoelmassa Doroksen poikana; Doros oli doorilaisten eponyymi heeros. Muiden lähteiden mukaan Herakles auttoi Aigimiosta sodassa, ja Herakleen kuoleman jälkeen Aigimios osoitti kiitollisuutensa kasvattamalla Herakleen pojan Hylloksen yhdessä omien poikiensa kanssa.

Runoelmasta säilyneet suhteellisen lukuisat katkelmat, jotka ovat peräisin myöhempien antiikin kirjailijoiden teoksista, osoittavat, että runoelma kertoi myyttejä myös muun muassa liittyen Ioon, Theseukseen, Akhilleukseen, graioihin ja kultaiseen taljaan. On kuitenkin epäselvää, miten nämä kaikki liittyivät toisiinsa.

## Lähteet

## Kirjallisuutta

* *Aegimius, by Hesiod or Cercops*. Teoksessa
Astronomia (eepos)

**Astronomia** () tai **Astrologia** () oli Hesiodoksen nimiin laitettu antiikin kreikkalainen eeppinen runoelma. Se ei ole säilynyt nykyaikaan, mutta siitä tunnetaan katkelmia.

Runoelman kummatkin nimet, joilla siihen antiikin lähteissä viitataan, tarkoittavat antiikin kontekstissa ”tähtitiedettä”. Teos oli hellenistisellä kaudella niin tunnettu, että Aratos Soloilainen otti sen esikuvakseen omalle teokselleen *[[Fainomena]]*. Se tunnettiin vielä 1100-luvulla, jolloin bysanttilainen oppinut Johannes Tzetzes luki ja lainasi sitä.

Suurin osa runoelmasta säilyneistä katkelmista koskee tähtien ja tähdistöjen nousuja ja laskuja. Aiheessa on ilmeistä samankaltaisuutta Hesiodoksen eepoksessa *[[Työt ja päivät]]* annettujen tähtitieteellisten neuvojen kanssa.

## Lähteet

## Kirjallisuutta

* *Astronomy* or *Astrology*. Teoksessa
Waltteri Toivainen

**Waltteri Toivainen** (s. 22. maaliskuuta 2007 Helsinki) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan oikea laitahyökkääjä.

## Ura
### Seuraura
Toivainen on Jokereiden kasvatti. Hän siirtyi juniorina sittemmin Helsingin IFK:hon, jossa Toivainen voitti U18 SM-pronssia vuonna 2023 ja SM-hopeaa vuonna 2024. Kaudeksi 2024–2025 hän siirtyi Kiekko-Espoon U20-joukkueeseen, jossa Toivainen voitti SM-hopeaa.

Huhtikuussa 2025 Toivainen teki kolmivuotisen SM-liigasopimuksen Vaasan Sportin kanssa. Samalla seuraan siirtyi myös hänen isoveljensä Rasmus. Waltteri Toivainen aloitti kauden 2025–2026 Sportin U20-joukkueessa. Hän teki SM-liigadebyyttinsä 21. tammikuuta 2026 vieraissa entistä junioriseuraansa Helsingin IFK:ta vastaan. Toivaiselle avautui paikka Sportin kokoonpanosta pelaajamyyntien ja poissaolojen myötä. Hänet merkittiin joukkueen nelosketjun oikeaan laitaan Ville Immosen sekä toisen debytantin, Eeka Kankaan viereen. Toivainen sai ottelussa jääaikaa 7.46 minuuttia. Hän pelasi SM-liigassa kauden aikana kahdeksan runkosarjaottelua ilman tehopisteitä.

### Maajoukkueura
Toivainen on pelannut kahdeksan nuorten ja yhden poikien maaottelun.

## Yksityiselämä
Toivaisen isoveli Rasmus pelaa hyökkääjänä Waltterin joukkuetoverina Sportin organisaatiossa.

Rasmus Toivainen on harrastanut lapsena myös pikaluistelua.

## Tilastot

## Lähteet
*
*
*

### Viitteet
Danais

**Danais** (, myös *Danaides*, ) oli antiikin kreikkalainen eeppinen runoelma, joka ei ole säilynyt nykyaikaan.

Eepoksen kirjoittajaa tai tarkkaa ajoitusta ei tunneta. Sen tiedetään erään antiikin aikaisen maininnan perusteella olleen pituudeltaan  heksametrisäettä. Runoelman aiheena oli danaidien kohtalo ja heidän pakonsa Argokseen pakoon Aigyptoksen poikia.

## Lähteet

## Kirjallisuutta

* *Danais*. Teoksessa
Brave (hakukone)

**Brave** eli **Brave Search** on verkkohakukone, joka keskittyy käyttäjien tietosuojaan ja riippumattomuuteen muista hakukoneista. Se tarjoaa hakutuloksia omasta verkkoindeksistään sen sijaan, että se tukeutuisi muihin suuriin hakukoneisiin. Brave ei seuraa eikä profiloi käyttäjiä eikä kerää henkilötietoja mainontaa varten. Hakukone sisältää myös työkaluja, kuten tekoälyavusteisia vastauksia ja käyttäjän muokattavissa olevia tulosjärjestyksiä.

## Historia
Vuonna 2021 Brave Software osti Tailcat-hakukoneen ja sitä kehittäneen työryhmän luodakseen oman yksityisyyteen keskittyvän vaihtoehtonsa suurille hakukoneille. Julkinen beta-versio julkaistiin kesäkuussa 2021, ja se käytti täysin riippumatonta hakuindeksiä. Huhtikuuhun 2023 mennessä Brave-haku luopui kaikista muiden hakukoneiden API-ohjelmistoista tukeutuu nyt omaan hakuindeksiinsä. Hakukoneen ominaisuuksiin on lisätty kehittäjille tarkoitettu haku-API ja tekoälyn luomat vastaustyökalut.

Lokakuussa 2025 yhtiö ilmoitti saavuttaneensa 20 miljardin vuotuisen hakukyselyn rajapyykin.

## Ominaisuudet
### Goggles
Gogglesin avulla käyttäjät voivat lisätä mukautettuja luokittelusääntöjä sekä suodattimia ja muuttaa näin hakutulosten järjestystä omien mieltymystensä tai yhteisön kriteerien mukaan.

### Haku-API
Haku-API antaa kehittäjille pääsyn Brave-haun riippumattomaan hakemistoon, jotta he voivat sisällyttää yksityisyydensuojaan perustuvia hakutuloksia omiin sovelluksiinsa.

### Vastaa tekoälyn avulla
Vastaa tekoälyn avulla käyttää tekoälyä luodakseen tiiviitä vastauksia hakukyselyihin ja yhdistämällä tekoälyn yhteenvedon hakukoneen omiin verkkotuloksiin säilyttäen samalla käyttäjän yksityisyyden suojan.

## Lähteet
Eeka Kangas

**Eeka Eemil Nikolai Kangas** (s. 22. tammikuuta 2004 Vantaa) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan vasen laitahyökkääjä. Kankaalla on juniorisopimus ja hän on pelannut pääasiassa seuran U20-joukkueessa.

## Ura
Kangas on Vaasan Sportin kasvatti. Hän toimi kaudella 2020–2021 seuran U16-joukkueen kapteenina. Kangas voitti tehoilla 10+18=28 Sportin sisäisen piste- ja syöttöpörssin sekä jakoi sisäisen maalipörssin voiton Joona Myllyahon ja Tim Ekmanin kanssa. Kaudella 2021–2022 hän toimi seuran U18-joukkueen varakapteenina. Kaudella 2023–2024 Kangas toimi U20-joukkueen varakapteenina. Kaudella 2024–2025 hän nousi joukkueen kapteeniksi. Helmikuussa 2025 Sport lainasi Kankaan yhden ottelun ajaksi Suomi-sarjajoukkue Lapuan Virkiään, jossa hän teki yhden syöttöpisteen.

Alkukauden 2025–2026 Kangas oli sivussa loukkaantumisen vuoksi. Hän debytoi kauden aikana myös Sportin SM-liigajoukkueessa, jossa Kangas pelasi kolme runkosarjaottelua ilman tehopisteitä. Hän teki liigadebyyttinsä 21. tammikuuta 2026 vieraissa Helsingin IFK:ta vastaan. Kankaalle avautui paikka Sportin kokoonpanosta pelaajamyyntien ja poissaolojen myötä. Hänet merkittiin joukkueen nelosketjun vasempaan laitaan Ville Immosen sekä toisen debytantin, Waltteri Toivaisen viereen. Kangas sai ottelussa jääaikaa 6.52 minuuttia.

## Yksityiselämä
Kangas valmistui ylioppilaaksi Vaasan lyseon lukiosta keväällä 2024.

## Tilastot

## Lähteet
*
*
*

### Viitteet
Jonas Nyhus Myhre

**Jonas Nyhus Myhre** (s. 19. maaliskuuta 2004 Oslo, Norja) on norjalainen jääkiekkoilija, pelipaikaltaan puolustaja. Nyhus Myhre edustaa Norjan EliteHockey Ligaenissa pelaavaa Sparta Sarpsborgia. Hänellä on sopimus joukkueen kanssa kauden 2026–2027 loppuun saakka.

Nyhus Myhre on edustanut Norjan EliteHockey Ligaenissa myös Lørenskog IK:n ja Vålerenga Ishockeyn joukkueita.

Nyhus Myhre on pelannut 77 Norjan Elitehockey Ligaenin runkosarjan ottelua. Näissä otteluissa hän on tehnyt neljä maalia ja 14 syöttöä eli yhteensä 18 tehopistettä. Myhre on pelannut 17 Norjan EliteHockey Ligaenin ylempien pudotuspelien ottelua. Näissä otteluissa hän on syöttänyt yhden maalin.

Nyhus Myhre kuului Norjan maajoukkueeseen Ruotsin ja Tanskan MM-kilpailuissa 2025. 

## Huomautukset

## Lähteet
Charlie Burchill

**Charles ”Charlie” Burchill** (s. 27. marraskuuta 1959 Glasgow, Skotlanti, Yhdistynyt kuningaskunta) on skotlantilainen muusikko ja Simple Minds -yhtyeen kitaristi. Hän on yhtyeen ainoa vakituisjäsen laulaja Jim Kerrin kanssa, jonka vuoksi yhtyeen uusimmilla kiertueilla ja levytyksillä esiintyy useita vierailevia artisteja. Burchill tunnetaan parhaiten kitaristina, mutta hän osaa soittaa myös muun muassa viulua, saksofonia, koskettimia ja rumpuja.

## Ura
### Johnny & The Self Abusers (1977)

Burchill liittyi glasgowlaiseen Johnny & The Self Abusers -punkyhtyeeseen vuonna 1977 Alan Cairnduffin, John Milarkyn, Jim Kerrin, Tony Donaldin, Brian McGeen ja Alan McNeilin kanssa. Alan Cairnduff oli yhtyeen perustaja, mutta hän jätti sen hallinnoimisen ystävänsä John Milarkyn vastuulle. Milarky kutsui yhtyeeseen ensin hänelle tuntemattomat Kerrin ja Burchillin, jotka kutsuivat mukaan heidän koulutoverinsa Donaldin ja McGeen. Neljä viimeksi mainittua olivat soittaneet aiemmin samassa yhtyeessä nimeltä Biba-Rom!.

Johnny & The Self Abusers oli viimein koossa Milarkyn kutsuttua ystävänsä Alan McNeilin mukaan kolmanneksi kitaristiksi. Yhtyeen ensimmäinen keikka tapahtui toisena pääsiäispäivänä 1977 glasgowlaisessa pubissa. He soittivat monessa konsertissa saman vuoden kesänä, mutta yhtyeen sisällä alkoi syntyä jännitteitä.

Johnny & The Self Abusers julkaisi yhden singlen, ”Saints And Sinners”, ja hajosi samana päivänä.

### Simple Minds (1977–)

Simple Minds perustettiin marraskuussa 1977. Sen jäsenet olivat tällöin Charlie Burchill (kitara), Jim Kerr (laulu), Brian McGee (rummut), Derek Forbes (basso) ja Mick MacNeil (koskettimet). Yhtyeen nimi on lainaus David Bowien kappaleesta ”The Jean Genie”. Aluksi yhtyeen jäsenet halusivat jatkaa punkin soittoa, mutta he kokivat siinä käytetyn kolmisoinnun liian rajoittavaksi. He kiinnostuivat elektronisesta musiikista.

Simple Minds otti yhteyttä manageri Bruce Findlayhin, joka julkaisi yhtyeen esikoisalbumin *[[Life In A Day]]* huhtikuussa 1979 hänen oman Zoom-levymerkinsä kautta. Saman vuoden marraskuussa julkaistiin toinen albumi, *[[Real To Real Cacophony]]*.

## Lähteet
Pohjan kunnanvaltuusto

**Pohjan kunnanvaltuusto** oli Uudenmaan maakunnassa sijainneen entisen Pohjan kunnan ylintä päätösvaltaa käyttänyt elin. Valtuustossa oli 27 paikkaa. Kaudella 2004–2008 Suomen Sosialidemokraattinen Puolue oli kunnan suurin puolue, jonka hallussa oli kaksitoista valtuustopaikkaa. Valtuuston toiminta lakkasi, kun Pohja yhdistyi Tammisaaren ja Karjaan kaupunkien kanssa uudeksi Raaseporin kaupungiksi 1. tammikuuta 2009. 

## Koostumus vaaleittain

## Katso myös
*Raaseporin kaupunginvaltuusto

## Lähteet
*
*
*
*
*
*
*

### Viitteet
Heidi Linsén

**Heidi Linsén** (s. 17. huhtikuuta 1976 Helsinki) on suomalainen taiteilija. Hän tekee kantaaottavaa tekstiilitaidetta, maalauksia, installaatioita ja performansseja.

Linsén opiskeli muotoilua Metropolia-AMK:ssa.

## Ura
Linsénillä on ollut useita yksityis- ja ryhmänäyttelyitä, joiden lisäksi hänen töitään on ollut esillä gallerioissa ja museoissa. Hänen teoksiaan on Keravan taidemuseon ja Kangasalan kaupungin kokoelmissa.

Linsén on tehnyt tuftattuja punaisia huulia esittävän yli sadan teoksen sarjan. Teokset tutkivat ikonista kuvastoa feministisestä näkökulmasta. Hän on työskennellyt usean vuoden ajan suomalaisen mielenosoituskulttuurin muutosta käsittelevien tekstiiliteosten ja installaatioiden parissa; näistä ensimmäinen, *Nimenomaisesti kutsutut* -installaatio esiteltiin vuonna 2024 Purkutaiteen suurnäyttelyssä Keravalla.

Linsén perusti feministisen performanssi- ja installaatioryhmän nimeltä Vallilan feministinen kollektiivi vuonna 2021 runoilija Sinikka Huuskon kanssa. Ryhmä on esiintynyt muun muassa Helsingin juhlaviikoilla ja saanut taiteilija-apurahoja Helsingin kaupungilta. 

Hän on ollut monitaidejärjestö Muu ry:n hallituksen jäsen vuodesta 2025 lähtien.

## Lähteet

* Kuusela, Matti: Heidi Linsén pohtii mielenosoitusten oikeutusta ja tohtii näyttää myös poliisin liiallisen voimankäytön, *Kulttuuritoimitus*, 4.9.2025, viitattu 21.1.2026
* Taito Finlandia -finalistit 2024 *Suomen Kädentaidot*, 6.11.2024, viitattu 21.1.2026.
* Tilausteos julkistettiin Kangasala-talossa *Kangasalan kaupunki*, 1.3.2024
* Kokko, Karoliina: Ryijyt ovat kokeneet hurjan muodonmuutoksen – nyt ne näyttävät kieltä ja ”töhrivät” seinää, *Anna-lehti,* 27.9.2023.
* Raflaavaa ryijytaidetta,  *Luova Dimensio*, 14.4.2023.
* Discovering the World of Tufting: Works of 10 Amazing Textile Artists, *Arts to Hearts Project*, 24.3.2023
* Karoliina Paavilainen: Feministi, muotoilija ja tekstiilitaiteilija, *Talouselämä* 34/2022.
* Helsingin kaupunki mukana juhlistamassa Helsinki Pridea, *Helsingin kaupunki*, 27.6.2022.
* Mäkelä, Minna: Kontrasti kiehtoo uuden ajan ryijyntekijää – tekstiilitaiteilija tutkailee, mikä on naiselle sallittua *Urjalan Sanomat,* 14.4.2022.
* Koskela, Minnamaria: Uuden ajan ryijyt, *HS Kulttuuri*, 23.3.2022.

## Aiheesta muualla
* Heidi Linsénin kotisivut
* Heidi Linsén taiteilijamatrikkelissa
Sabbatsbergin sairaala

**Sabbatsbergin sairaala** () on Tukholman Vasastadenissa sijaitseva sairaala, joka on perustettu vuonna 1879. Sabbatsberg toimi päivystyssairaalana 1990-luvulle saakka, jolloin se muutettiin geriatrian, erikoissairaanhoidon ja sairaalahallinnon käyttöön.

Ruotsin pääministeri Olof Palme kuoli Sabbatsbergin sairaalassa 28. helmikuuta 1986, kun häntä oli ammuttu kadulla.
## Lähteet

## Aiheesta muualla
Jacob Cederström

**Jacob Cedeström** (21. tammikuuta 1782 Tukholma – 9. heinäkuuta 1857 Västra Ed) oli ruotsalainen upseeri, virkamies ja vapaaherra. Hän oli mukana Kustaa IV Aadolfin vallasta syösseessä salaliitossa ja ajoi sen jälkeen poliitikkona perustuslaillista liberalismia. Cederström kannatti muun muassa säätyvaltiopäivien lakkauttamista, yleistä asevelvollisuutta ja elinkeinovapautta. Vuosina 1817–1831 hän toimi Gotlannin maaherrana.
## Lähteet

## Aiheesta muualla
Epikikhlides

**Epikikhlides** (, ) oli Homeroksen nimiin laitettu antiikin kreikkalainen eroottinen runo. Se ei ole säilynyt nykyaikaan.

Runon mainitsevat ainoastaan Athenaios, joka lainaa Menaikhmos Sikyonlaista, sekä Pseudo-Herodotos ja Hesykhios Miletoslainen. Runo oli ilmeisesti osoitettu jollekin pojalle tai pojille; näiden sanottiin olleen sen miehen poikia, joka työllisti Homeroksen Boliskoksessa. Menaikhmos kytki runon nimen rastaaseen (). Toisaalta se voi tulla sanasta *kikhlismos* (, ’kikattelu’, ’hihittely’).

Runosta tunnetaan vain yksi mahdollinen katkelma, joka on säilynyt Platonilla.

## Lähteet

## Kirjallisuutta

* *Epikichlides*. Teoksessa
Helge Karlsson

**Helge Efraim Vincentius Karlsson** (22. tammikuuta 1884 Köping – 3. joulukuuta 1954 Tukholma) oli ruotsalainen näyttelijä. Hän esiintyi noin kuudessakymmenessä elokuvassa vuosina 1916–1953.
## Lähteet

## Aiheesta muualla
Hugo Tranberg

**Hugo Wilhelm Tranberg** (25. kesäkuuta 1885 Söderhamn – 22. tammikuuta 1958 Tukholma) oli ruotsalainen näyttelijä. Hän kävi Dramatenin oppilaskoulun ja esiintyi noin kuudessakymmenessä elokuvassa vuosina 1913–1954.
## Lähteet

## Aiheesta muualla
Tranberg

**Tranberg** on seuraavien henkilöiden sukunimi:

* Haakon Tranberg (1917–1991), norjalainen pikajuoksija
* Hugo Tranberg (1885–1958), ruotsalainen näyttelijä
* Janne ”Nacci” Tranberg (s. 1974), suomalainen rikollinen
* Markus Tranberg (1950–2024), laulaja
Japanin parlamenttivaalit 2026

**Japanin parlamenttivaalit 2026** järjestettiin 8. helmikuuta. Ne olivat ennenaikaiset, sillä lokakuussa 2025 virkaan astunut Sanae Takaichi halusi mittauttaa hallituksensa kannatuksen ja vahvistaa niukkaa enemmistöään edustajainhuoneessa. Takaichi on pyrkinyt piristämään maansa taloutta kasvattamalla julkisia menoja ja erityisesti puolustusbudjettia. Hän nauttii maassaan suurta henkilökohtaista suosiota, jonka hän toivoi voivansa siirtää myös  Liberaalidemokraattiselle puolueelleen, jonka kannatus on ollut viime vuosina matalimmillaan vuosikymmeniin. Vaalien alla suurin oppositiopuolue Perustuslaillinen demokraattinen puolue ja LDP:n entinen hallituskumppani Kōmeitō ilmoittivat vaaliliitosta.

Alustavien tulosten mukaan LDP olisi saamassa jopa 328 paikkaa 465-paikkaisessa alahuoneessa. Lopullisissa tuloksissa LDP sai 315 paikkaa, ja vaalien jälkeen yksi sitoutumaton kansanedustaja siirtyi LDP:n edustajaksi.
## Lähteet
Elof Ahrle

**Gustaf Elof Ahrle** (synt. **Carlsson**; 21. tammikuuta 1900 Nyköping – 3. kesäkuuta 1965 Sollentuna) oli ruotsalainen näyttelijä ja ohjaaja. Hän esiintyi 77 elokuvassa vuosina 1920–1960 sekä ohjasi itse yksitoista elokuvaa.
## Lähteet

## Aiheesta muualla
Preply

**Preply** on taustaltaan ukrainalainen kielten opiskelun markkinapaikka ja kasvuyritys, joka perustettiin Yhdysvalloissa vuonna 2012. 

Yhtiö tarjosi tammikuussa 2026 mahdollisuuden 90 kielen opiskeluun, tutoriksi kutsuttuja opettajia on verkostossa yli 100&nbsp;000. Preplyn sivuston kautta voi valita opiskeltavan kielen, etsiä haluamansa opettajan, varata ja maksaa oppitunnit. Opetustilanteessa palvelu luo yhteyden kielten opiskelijan ja yksin häntä videoyhteydellä ja viestein ohjaavan tutorin välille. 

Tammikuussa 2026 yhtiö kertoi onnistuneesta neljännestä rahoituskierroksestaan, jossa se keräsi sijoittajilta 150 miljoonan dollarin rahoituksen. Tällä arvostuksella yrityksen arvoksi tuli 1,2 miljardia dollaria eli yhtiö nousi yli miljardin dollarin arvoisten yksisarvisisiksi kutsuttujen kasvuyritysten luokkaan. 

## Katso myös
* Duolingo

## Lähteet
Kukin Bereg

**Kukin Bereg** (, , vanhastaan myös *Kuikina*) on kylä Leningradin alueen Slantsyn piirin Zagrivjen kunnassa Venäjällä. Se sijaitsee kunnan lounaisosassa Narvanjoen rannalla Viron rajalla. Matkaa Zagrivjen kylään on noin 11 kilometriä. Vuoden 2020 alussa kylässä oli 13 asukasta.

Vuonna 1838 Pietarin kuvernementin Outovan kihlakuntaan kuuluneessa Kukin Beregin (tuolloin muodossa Куйкинъ берегъ, *Kuikin bereg*) kylässä oli 45 asukasta ja sen maat kuuluivat Dubrovinin aatelissuvulle. Kylässä oli saman verran asukkaita vuonna 1862.

Vuonna 1920 solmitussa Tarton rauhassa nykyisen Zagrivjen seudun kylät liitettiin Viroon. Virolle kuuluessaan Kukin Bereg oli osa Rajan eli Karjatinan kuntaa. Kylässä oli 16 taloa ja 87 asukasta vuonna 1922. Myöhemmin Viron aikana Kukin Beregiin liitettiin Samohinin eli Malentsovon kylä, jossa oli 57 asukasta. Alue siirrettiin marraskuussa 1944 Viron SNT:sta Venäjän SFNT:n Leningradin alueeseen, ja vuodesta 1945 alkaen Kukin Bereg kuului tuolloin perustettuun Zagrivjen kyläneuvostoon. Toisen maailmansodan jälkeen kylästä myytiin kalaa Narvaan, Slantsyyn ja ajoittain myös Leningradiin. Kalastus on yhä merkittävä elinkeino kylässä.

Kylästä on tieyhteys Perevolokiin ja niiden välissä on rajavartioasema. Kylän lähellä on nykyisin Slantsyn, Pietarin ja Jaaman asukkaiden loma-asuntoja sekä siirtolapuutarha.

## Lähteet
* 
### Viitteet
Forfait (1879)

**Forfait** oli Ranskan laivaston Villars-luokan risteilijä.

## Valmistus
Alus tilattiin Toulonin laivastotelakalta, missä köli laskettiin 2. marraskuuta 1876. Alus laskettiin vesille 6. helmikuuta 1879 ja otettiin palvelukseen 1. syyskuuta koeajoja varten.

## Palvelus
Alus siirrettiin 21. huhtikuuta 1880 2. luokan reserviin, kunnes koeajoja jatkettiin 14. elokuuta uusien potkurien asentamisen jälkeen sekä 12.–16. joulukuuta. Alus otettiin palvelukseen 3. lokakuuta 1881, jolloin se määrättiin Intian valtamerelle korvaamaan *La Clochèterie*. Alus palasi 1886 Ranskaan, missä Cie. de Fives-Lille asensi 11. kesäkuuta 1888 alukselle uudet kattilat.

Alus lähti 1892 toiselle purjehdukselleen Kaukoitään, mistä se palasi 1896. Alus poistettiin laivastoluettelosta 26. huhtikuuta 1897, minkä jälkeen se muutettiin ankkurointiproomuksi. Muutostyöt saatiin päätökseen 1899, minkkä jälkeen alus oli Rochefortissa ankkurointiproomuna vuoteen 1914. Alus makasi Rochefortissa proomuna, kunnes se myytiin 1920 romutettavaksi.

## Lähteet
*

### Viitteet
Estadio Carlos Tartiere

**Estadio Carlos Tartiere** on Oviedossa, Espanjassa sijaitseva jalkapallostadion. Stadionin pääasiallinen käyttäjä on Real Oviedo. Stadion on valmistunut vuonna 2000 ja sen kokonaiskatsojakapasiteetti on 30&nbsp;500 katsojaa. Kentän pinta on luonnonnurmi.

## Lähteet
Peipsiveeren luonnonsuojelualue

**Peipsiveeren luonnonsuojelualue** () on Viron Tartumaalla, Luunjan, Kastren, Peipsiäären ja Tarton kunnissa, ja Põlvamaalla Räpinan kunnassa, Emajoen suiston ympäristössä ja Peipsijärven länsirannassa sekä sen saarilla, sijaitseva luonnonsuojelualue.

Alue oli alunperin suunniteltu Viron kuudenneksi kansallispuistoksi, mutta vuoteen 2010 loppuun mennessä kävi selväksi, ettei suunnitelma onnistuisi paikallisten asukkaiden vastustuksen vuoksi. Peipsiveeren luonnonsuojelualue perustettiin 20. joulukuuta 2013 yhdistämällä Piirissaaren maisemansuojelualue, Emajoen suiston suojelualue  ja Emajõe-Suursoon luonnonsuojelualue. Meerapalun kylä, suurin osa Piirissaaresta ja joitakin muita alueita rajattiin suojelualueen ulkopuolelle, joten suojeltu alue ei ole yhtenäinen. Sen pinta-alaksi tuli 344,3 neliökilometriä. Suojelualueen osat sijaitsevat Räpinan, Luunjan, Kastren, Peipsiäären ja Tarton kunnissa. Sisältää suo- ja metsäelinympäristöjä sekä monia suojeltuja kasvi- ja lintulajeja Piirissaaren harvinaisten sammakkoeläinten lisäksi.

Suojelualueella sijaitsevai kohteita ovat esimerkiksi Võngjärv ja Ahijärv, johon laskee Ahijärve oja.

## Huomautukset

## Lähteet

## Aiheesta muualta
Eugène Laermans

**Eugène Laermans** (1864–1940) oli belgialainen taidemaalari. Hän opiskeli Brysselin taideakatemiassa. Hän maalasi talonpoikien ja etenkin köyhän kansan elämää  vanhaa Pieter Bruegheliä muistuttavalla, yksinkertaisen tyylittelevällä tavalla. Kun sokeutuminen 1924 haittasi hänen työskentelyään, hän maalasi suurpiirteisesti luontotutkielmia, joiden sisältö on symbolista tai sosiaalista, usein sävyltään surumielistä. Hän oli värien käyttäjänä rohkea ja taitava mutta pani pääpainon piirtämiselle ja oli taitava etsaaja.

## Maalauksia

Eugène Laermans - De blinde (KMSKA).jpg|Sokea nainen (1898)
AD 2024 - Erfgoed in Lokeren - De VUYST - Vader & zoon door Eug. Laermans 1920.jpg|Isä ja poika
Eugène Laermans - The farmers.jpg|Talonpoikia


## Lähteet

## Aiheesta muualla
John Liander

**John ”Massa” Liander** (1863–1934) oli ruotsalainen näyttelijä. Hän esiintyi Emil Norlanderin revyissä ja johti omaa kiertävää teatteria.
## Lähteet

## Aiheesta muualla
Stadio Giovanni Zini

**Stadio Giovanni Zini** on Cremonassa, Italiassa sijaitseva jalkapallostadion. Stadionin pääasiallinen käyttäjä on US Cremonese. Stadion on valmistunut vuonna 1929 ja sen kokonaiskatsojakapasiteetti on 16&nbsp;003 katsojaa. Kentän pinta on luonnonnurmi.

## Lähteet
Cetilar Arena

**Cetilar Arena** eli **Arena Garibaldi** on Pisassa, Italiassa sijaitseva jalkapallostadion. Stadionin pääasiallinen käyttäjä on Pisa SC. Stadion on valmistunut vuonna 1919 ja sen kokonaiskatsojakapasiteetti on 12&nbsp;508 katsojaa. Kentän pinta on luonnonnurmi.

## Lähteet
BUKO Stadion

**BUKO Stadion** on Velsenissä, Alankomaissa sijaitseva jalkapallostadion. Stadionin pääasiallinen käyttäjä on SC Telstar. Stadion on valmistunut vuonna 1948 ja sen kokonaiskatsojakapasiteetti on 5&nbsp;338 katsojaa. Kentän pinta on luonnonnurmi.

## Lähteet
Kras Stadion

**Kras Stadion** on Volendamissa, Alankomaissa sijaitseva jalkapallostadion. Stadionin pääasiallinen käyttäjä on FC Volendam. Stadion on valmistunut vuonna 1975 ja sen kokonaiskatsojakapasiteetti on 6&nbsp;800 katsojaa. Kentän pinta on luonnonnurmi.

## Lähteet
Ahmat Arena

**Ahmat Arena** () on Tšetšenian Groznyissa, Venäjällä sijaitseva jalkapallostadion. Stadionin pääasiallinen käyttäjä on FK Ahmat Groznyi. Stadion on valmistunut vuonna 2011 ja sen kokonaiskatsojakapasiteetti on 30&nbsp;200 katsojaa. Kentän pinta on luonnonnurmi.

## Lähteet
Roland (1882)

**Roland** oli Ranskan laivaston Villars-luokan risteilijä.

## Valmistus
Alus tilattiin 13. marraskuuta 1876 Cherbourgin laivastotelakalta, missä köli laskettiin 2. heinäkuuta 1877. Alus laskettiin vesille 14. lokakuuta 1882 ja otettiin palvelukseen 25. maaliskuuta 1884 koeajoja varten.

Aluksen nimi kirjoitetaan joskus muodossa *Rolland*, mikä on periaatteessa oikein, koska alus nimettiin kontra-amiraali Pierre-Nicolas Rollandin (1761–1825) mukaan. Hän oli 74-tykkisen linjalaiva *Romuluksen* päällikkönä Toulonin taistelussa 13. helmikuuta 1814.

## Palvelus
Alus sijoitettiin 1. elokuuta 1884 ensin 2. luokan reserviin ja sitten 3. luokan reserviin 5. marraskuuta. Alus otettiin varsinaiseen palvelukseen 21. tammikuuta 1885 ja määrättiin Kaukoitään. Alus poistettiin laivastoluettelosta 19. toukokuuta 1897 ja myytiin 5. marraskuuta 1898 Lorientissa M. Degoulille romutettavaksi.

## Lähteet
*

### Viitteet
Villars (1879)

**Villars** oli Ranskan laivaston Villars-luokan risteilijä.

## Valmistus
Alus tilattiin Cherbourgin laivastotelakalta, missä köli laskettiin 9. heinäkuuta 1875. Alus laskettiin vesille 21. elokuuta 1879 ja otettiin palvelukseen 1881 koeajoja varten.

## Palvelus
Alus sijoitettiin 10. heinäkuuta 1881 2. luokan reserviin. Alus otettiin varsinaiseen palvelukseen 20. tammikuuta 1882 ja määrättiin Kaukoitään. Alus poistettiin laivastoluettelosta 8. heinäkuuta 1896 ja myytiin 17. joulukuuta 1896 Cherbourgissa romutettavaksi.

## Lähteet
*

### Viitteet
Gazovik-stadion

**Gazovik-stadion** () on Orenburgissa, Venäjällä sijaitseva jalkapallostadion. Stadionin pääasiallinen käyttäjä on FK Orenburg. Stadion on valmistunut vuonna 2002 ja sen kokonaiskatsojakapasiteetti on 10&nbsp;046 katsojaa. Kentän pinta on tekonurmi.

## Lähteet
VEB Arena

**VEB Arena** (; aik. **Arena TsSKA**, ) on Moskovassa, Venäjällä sijaitseva jalkapallostadion. Stadionin pääasiallinen käyttäjä on PFK TsSKA Moskova. Stadion on valmistunut vuonna 2016 ja sen kokonaiskatsojakapasiteetti on 30&nbsp;114 katsojaa. Kentän pinta on tekonurmi.

## Lähteet
Dansk Melodi Grand Prix 2026

**Dansk Melodi Grand Prix 2026** oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2026. Kilpailu pidettiin kahdeksan kilpailijan välillä 14. helmikuuta Arena Nord -areenalla Frederikshavnissa. Kilpailijat ja kilpailukappaleet julkaistiin 22. tammikuuta. Voittajan valitsevat yhdessä yleisöäänestäjät ja raati. Raadin jäsenistä puolet on tanskalaisia ja puolet kansainvälisen raadin edustajia.

Kilpailun voittaja valittiin kaksikierroksisessa äänestyksessä. Ensimmäisellä kierroksella äänestettiin kolme kappaletta superfinaaliin, jossa voittaja äänestettiin. Kilpailun voitti Søren Torpegaard Lund kappaleella "Før vi går hjem".

## Tulos
### Ensimmäinen kierros

### Superfinaali

## Lähteet
*

### Viitteet
Guldfågeln Arena

**Guldfågeln Arena** on Kalmarissa, Ruotsissa sijaitseva jalkapallostadion. Stadionin pääasiallinen käyttäjä on Kalmar FF. Stadion on valmistunut vuonna 2011 ja sen kokonaiskatsojakapasiteetti on 12&nbsp;182 katsojaa. Kentän pinta on tekonurmi.

## Lähteet
Hitachi Energy Arena

**Hitachi Energy Arena** on Västeråsissa, Ruotsissa sijaitseva jalkapallostadion. Stadionin pääasiallinen käyttäjä on Västerås SK. Stadion on valmistunut vuonna 2008 ja sen kokonaiskatsojakapasiteetti on 9&nbsp;100 katsojaa. Kentän pinta on tekonurmi.

## Lähteet
Color Line Stadion

**Color Line Stadion** on Ålesundissa, Norjassa sijaitseva jalkapallostadion. Stadionin pääasiallinen käyttäjä on Aalesunds FK. Stadion on valmistunut vuonna 2005 ja sen kokonaiskatsojakapasiteetti on 10&nbsp;778 katsojaa. Kentän pinta on tekonurmi.

## Lähteet
Anži Arena

**Anži Arena** () eli **Hazar** () on Dagestanin Kaspijskissa, Venäjällä sijaitseva jalkapallostadion. Stadionin pääasiallinen käyttäjä on FK Dynamo Mahatškala. Stadion on valmistunut vuonna 2003 ja sen kokonaiskatsojakapasiteetti on 24&nbsp;173 katsojaa. Kentän pinta on luonnonnurmi.

## Lähteet
Stadion Krasnodar

**Stadion Krasnodar** () eli **OZON Arena** () on Krasnodarissa, Venäjällä sijaitseva jalkapallostadion. Stadionin pääasiallinen käyttäjä on FK Krasnodar. Stadion on valmistunut vuonna 2016 ja sen kokonaiskatsojakapasiteetti on 35&nbsp;179 katsojaa. Kentän pinta on luonnonnurmi.

## Lähteet
Åråsen Stadion

**Åråsen Stadion** on Lillestrømissa, Norjassa sijaitseva jalkapallostadion. Stadionin pääasiallinen käyttäjä on Lillestrøm SK. Stadion on valmistunut vuonna 1951 ja sen kokonaiskatsojakapasiteetti on 11&nbsp;637 katsojaa. Kentän pinta on luonnonnurmi.

## Lähteet
Jääpallon Allsvenskan-kausi 2025–2026

**Ruotsin [[jääpallo]]n [[Allsvenskan (jääpallo)|Allsvenskan]]** pelattiin kaudella 2025–2026 13 joukkueen kaksinkertaisena sarjana, koska Kalix Bandy luopui Allsvenskan-paikastaan. Tilalle ei nostettu ketään, koska muut mahdolliset 1. divisioonan seurat viestivat taloudellisista haasteistaan kaksinkertaiseen Allsvenskan-sarjaan.

Tällä sarjakaudella 9 Allsvenskan-joukkuetta 13:sta pelaa kotiottelunsa hallissa. 

Ljusdals BK, Tranås BoIS, Falu BS ja IFK Kungälv pelaavat kotiottelunsa pääsääntöisesti ulkona. Kungälviin on valmistumassa halli.

## Allsvenskan runkosarja

## Lähteet
Jemmapes (1892)

**Jemmapes** oli Ranskan laivaston Jemmapes-luokan rannikkopanssarilaiva.

## Valmistus
Alus tilattiin 18. joulukuuta 1889 Saint-Nazairesta Ateliers et Chantiers de la Loirelta, missä köli laskettiin 26. joulukuuta. Alus laskettiin vesille 27. huhtikuuta 1892 ja otettiin palvelukseen 19. tammikuuta 1894 koeajoja varten. Alus otettiin varsinaiseen palvelukseen 4. maaliskuuta 1895.

## Palvelus
Alus liittyi 16. maaliskuuta 1895 Escadre du Nordiin. Se siirrettiin 1902 Cherbourgissa reserviin. Alus lähti 20. syyskuuta 1909 Cherbourgista Brestiin, mistä se jatkoi 9. joulukuuta Rochefortiin. Alus poistettiin palveluksesta 22. maaliskuuta 1910 Rochefortissa. Se poistettiin alusluettelosta 3. elokuuta 1910, minkä se sijoitettiin ankkurointiproomuksi Rochefortiin. Alus oli tehtävässä vuoteen 1914, jolloin se siirrettiin varastoproomuksi. Alus luovutettiin Société Goldenbergille, jonka kanssa sopimus allekirjoitettiin 5. marraskuuta 1927. Alus romutettiin tammikuussa 1929 Rochefortissa.

## Lähteet
*

### Viitteet